Parlament Europeu

context: S'espera que aquests canvis serveixin per augmentar la legitimitat del Parlament i invertir la tendència negativa de la participació electoral,[89] que anà minvant elecció rere elecció fins que el 2014 s'estabilitzà i porta des del 1999 per sota del 50% (aproximadament al mateix nivell que la participació en les eleccions al Congrés dels Estats Units). El 2007, Bulgària i Romania, que s'havien adherit a la Unió a principis d'any, celebraren eleccions parcials per escollir els seus representants al Parlament. La participació a Bulgària (28,6%)[93] i Romania (28,3%)[94] fou de les més baixes de la història, tendència que es confirmà quan Croàcia organitzà les seves primeres eleccions europees el 2013.[95][96]
qas: answers: text: legitimitat del Parlament
question: Què es vol augmentar amb aquests canvis?

answers: text: la tendència negativa de la participació electoral
question: Què es vol invertir amb aquests canvis?

answers: text: 2007
question: Quin any es van adherir a la Unió Bulgària i Romania?

answers: text: els seus representants al Parlament
question: Què van escollir Bulgària i Romania el 2007?

answers: text: 2013
question: Quin any Croàcia va organitzar les seves primeres eleccions europees?

context: La Declaració Schuman no féu cap menció d'aquest òrgan. Els estats participants creien (o esperaven) poder resoldre les diferències amb els britànics per tal que l'Assemblea del Consell d'Europa complís aquesta funció. Durant les negociacions del Tractat s'hi afegí la idea d'una assemblea distinta que fes de contrapès al poder executiu i donés legitimitat democràtica.[12] El text del Tractat de la CECA, incloent-hi l'ús del terme «representants del poble», demostrà la voluntat dels líders d'establir quelcom que fos més que una simple assemblea consultiva normal i obrí la possibilitat que aquest òrgan fos elegit per sufragi directe. La importància de l'Assemblea quedà patent des del principi, quan se li encarregà l'elaboració d'un projecte de tractat per crear una comunitat política europea. El 13 de setembre del 1952 s'establí una assemblea ad hoc[15] amb membres addicionals, però el rebuig francès a la Comunitat Europea de Defensa féu que s'acabés abandonant el projecte.[16]
qas: answers: text: amb els britànics
question: Amb qui volien resoldre diferències els estats participants?

answers: text: que l'Assemblea del Consell d'Europa complís aquesta funció
question: Què volien els estats participants?

answers: text: per crear una comunitat política europea
question: Per a què era el tractat que es va encarregar a l'Assemblea?

answers: text: el rebuig francès
question: Quin rebuig hi va haver a a Comunitat Europea de Defensa?

context: La majoria de votacions es fan a mà alçada, però es pot demanar la comprovació del resultat mitjançant el procediment electrònic.[102] Tanmateix, els vots dels diputats no s'enregistren en cap dels dos casos. Això només es fa quan es realitza una votació mitjançant crida segons llista, que és un procediment obligatori durant la votació final d'una legislació o quan ho demana un grup polític o un mínim de 30 eurodiputats. El nombre de votacions mitjançant crida segons llista ha anat augmentant amb el pas del temps. Les votacions també poden ser secretes (per exemple, quan s'elegeix un nou president).[103][104] Les votacions registrades, les actes i les lleis es publiquen al Diari Oficial de la Unió Europea, que es pot consultar en línia.[105] Normalment, les votacions no segueixen immediatament el debat, sinó que s'agrupen amb altres votacions en ocasions concretes, en general els dimarts, dimecres o dijous al migdia. Això es fa així perquè no se sap mai quant pot durar una votació i, si s'allarga massa, pot destorbar els altres debats i reunions que s'hagin programat pel mateix dia.[106]
qas: answers: text: a mà alçada
question: Com es fan la majoria de votacions?

answers: text: un grup polític o un mínim de 30 eurodiputats
question: Qui pot demanar una votació mitjançant crida segons llista?

answers: text: secretes
question: Com són les votacions quan s'elegeix un nou president?

answers: text: en línia
question: Com es pot consultar el Diari Oficial de la Unió Europea?

answers: text: si s'allarga massa
question: Quan podria destorbau una votació els altres debats?

context: El Parlament també s'encarrega d'aprovar la implementació de pressupostos anteriors basant-se en l'informe anual del Tribunal de Comptes Europeu. Només s'ha negat a fer-ho dues vegades: el 1984 i el 1998. Aquesta última desembocà en la dimissió de la Comissió Santer, fet que demostrà que les seves competències pressupostàries fan que el Parlament tingui molt de poder sobre la Comissió.[20][28][53] El Parlament també fa un ampli ús de les seves competències pressupostàries i d'altres tipus en diferents àmbits. Per exemple, quan s'estableix el Servei Europeu d'Acció Exterior, el Parlament gaudeix d'un veto de facto sobre la seva configuració, car cal el seu consentiment per dur a terme canvis en el pressupost o el personal.[54]
qas: answers: text: en l'informe anual del Tribunal de Comptes Europeu
question: En què es basa el Parlament per aprovar la implementació de pressupostos anteriors?

answers: text: dues
question: Quantes vegades el parlament s'ha negat a aprovar la implementació de pressupostos anteriors?

answers: text: d'un veto de facto
question: De que gaudeix el Parlament sobre la configuració del Servei Europeu d'Acció Exterior?

context: Els grups sovint es basen en un únic partit polític europeu, com ho fa el Partit Popular Europeu. Tanmateix, també poden incloure més d'un grup polític, així com partits nacionals i polítics independents, com és el cas de l'Aliança dels Liberals i Demòcrates per Europa.[75] Per ser reconegut com a tal, un grup ha de tenir un mínim de 25 eurodiputats de set països diferents.[76] Els grups reconeguts reben subvencions del Parlament i se'ls garanteix llocs a les comissions, de manera que els partits tenen interès a formar grups. Tanmateix, la creació de l'efímer grup Identitat, Tradició, Sobirania (ITS) suscità polèmica a causa de la seva ideologia. Els membres del grup eren d'extrema dreta, cosa que generà preocupació sobre l'atribució de fons públics a aquest grup.[77] Els intents de canviar les regles per impedir la formació de l'ITS fracassaren. Tanmateix, no se li permeté ocupar llocs importants a les comissions (que, per acord tàcit, tradicionalment es reparteixen entre tots els partits).[78] Les disputes internes del grup feren que diversos membres l'abandonessin i, per tant, caigués per sota del límit pel reconeixement i s'esfondrés.[79]
qas: answers: text: en un únic partit polític europeu
question: En què es basen sovint els grups?

answers: text: un mínim de 25
question: Quants eurodiputats ha de tenir un grup per ser reconegut com a tal?

answers: text: subvencions
question: Què reben del Parlament els grups reconeguts?

answers: text: Identitat, Tradició, Sobirania
question: Quin grup es va crear al Parlament amb membres d'extrema dreta?

answers: text: canviar les regles
question: Què van voler fer al Parlament per evitar la la formació de l'ITS?

context: Els diputats es disposen en un hemicicle segons el seu grup polític (a l'Assemblea Comuna, fins al 1958, els diputats es posaven en ordre alfabètic[107]). Els grups segueixen principalment una seqüència d'esquerra a dreta, però alguns grups petits es posen a l'anell exterior del Parlament. Totes les taules disposen d'un micròfon, auriculars per la interpretació i un sistema de vot electrònic. Els líders dels grups s'asseuen a la primera fila d'escons. Al centre de l'hemicicle hi ha un podi des d'on parlen els oradors convidats. L'altra meitat de la cambra circular es compon principalment de la zona elevada on seuen el president i el personal. Hi ha més seients entre els costats d'aquesta zona i els eurodiputats, on es posen el Consell (a l'extrem esquerre) i la Comissió (a l'extrem dret). Tant l'hemicicle de Brussel·les com el d'Estrasburg segueixen aquest esquema, amb poques diferències entre els dos.[108] El disseny de l'hemicicle és el resultat d'un compromís entre els diferents sistemes parlamentaris. En el sistema britànic, els diferents grups queden cara a cara, mentre que en el francès es disposen en un semicercle i, en el sistema tradicional alemany, tots els membres de l'assemblea miraven cap a una tribuna des d'on es feien les intervencions. Malgrat que el disseny es basa en un semicercle, els extrems de l'espectre polític queden cara a cara.[107] L'accés a la cambra està restringit i controlat per uixers que estan a disposició dels eurodiputats (per exemple, per entregar-los documents). A vegades, els uixers també poden actuar com a policies per fer complir les ordres del president, com en les rares ocasions en les quals cal expulsar un diputat que estigui impedint el bon desenvolupament de la sessió. Com que el primer cap de protocol del Parlament era francès, moltes de les tasques del Parlament es basen en el model francès desenvolupat després de la Revolució Francesa. Els 180 uixers, que porten fracs negres i una cadena de plata, són fàcils de veure al Parlament. Se'ls selecciona i contracta de la mateixa manera que la resta de funcionaris europeus. El president té un uixer personal.[109]
qas: answers: text: segons el seu grup polític
question: Com es disposen els diputats a l'hemicicle del Parlament?

answers: text: en ordre alfabètic
question: Com es disposaven els diputats a l'Assemblea Comuna fins al 1958?

answers: text: a l'anell exterior
question: On es posen alguns grups petits a l'hemicicle del Parlament?

answers: text: electrònic
question: Com és el sistema de vot que hi ha a totes les taules a l'hemicicle del Parlament?

answers: text: com a policies
question: Com poden actuar de vegades els uixers de l'hemicicle del Parlament?